Zadeva C-393/10

Dermod Patrick O’Brien

proti

Ministry of Justice, nekdanji Department for Constitutional Affairs,

(Predlog za sprejetje predhodne odločbe, ki ga je vložilo Supreme Court of the United Kingdom)

„Okvirni sporazum o delu s krajšim delovnim časom — Pojem ‚delavci, ki delajo s krajšim delovnim časom in so sklenili pogodbo o delu ali delovno razmerje‘ — Sodniki, ki delajo s skrajšanim delovnim časom in so plačani na podlagi dnevnega honorarja — Zavrnitev dodelitve starostne pokojnine“

Povzetek sodbe

Socialna politika — Okvirni sporazum UNICE, CEEP in ETUC o delu s krajšim delovnim časom — Direktiva 97/81 — Področje uporabe (Direktiva Sveta 97/81, kakor je bila spremenjena z Direktivo 98/23, Priloga, določba 2, točka 1) Socialna politika — Okvirni sporazum UNICE, CEEP in ETUC o delu s krajšim delovnim časom — Direktiva 97/81 (Direktiva Sveta 97/81, kakor je bila spremenjena z Direktivo 98/23, Priloga, določba 4, točka 1)

Pravo Unije je treba razlagati tako, da je v pristojnosti držav članic, da opredelijo pojem „delavci, ki […] so sklenili pogodbo o delu ali delovno razmerje“ iz določbe 2, točka 1, Okvirnega sporazuma o delu s krajšim delovnim časom, ki je v Prilogi k Direktivi 97/81 o okvirnem sporazumu o delu s krajšim delovnim časom, sklenjenim med UNICE, CEEP in ETUC, kakor je bila spremenjena z Direktivo 98/23, in zlasti da določijo, ali ta pojem zajema sodnike, če ni posledica tega samovoljna izključitev te kategorije oseb iz varstva, ki ga ponujata Direktiva 97/81, kakor je bila spremenjena z Direktivo 98/23, in ta okvirni sporazum. Izključitev iz tega varstva je lahko dopustna le, če se razmerje med sodniki in pristojnim nacionalnim organom po naravi bistveno razlikuje od tistega med delodajalci in njihovimi zaposlenimi, ki na podlagi nacionalne zakonodaje spadajo v kategorijo delavcev. V zvezi s tem samo okoliščina, da so sodniki opredeljeni kot nosilci sodniških funkcij, kot taka ni dovolj, da se jim odvzame varstvo pravic, določeno v tem okvirnem sporazumu. Poleg tega okoliščina, da za sodnike veljajo predpisi o delu in da jih je mogoče šteti za delavce v smislu določbe 2, točka 1, Okvirnega sporazuma o delu s krajšim delovnim časom, nikakor ne ogroža načela neodvisnosti sodstva in možnosti držav članic, da predvidijo obstoj posebnih predpisov, ki veljajo za delavce v pravosodju. (Glej točke 41, 47 in 51 ter točko 1 izreka.) Okvirni sporazum o delu s krajšim delovnim časom, ki je v Prilogi k Direktivi 97/81 o okvirnem sporazumu o delu s krajšim delovnim časom, sklenjenim med UNICE, CEEP in ETUC, kakor je bila spremenjena z Direktivo 98/23, je treba razlagati tako, da nasprotuje temu, da nacionalno pravo za dostop do sistema starostne pokojnine razlikuje med sodniki, zaposlenimi s polnim delovnim časom, in sodniki, zaposlenimi s krajšim delovnim časom, ki so plačani na podlagi dnevnega honorarja, razen če tako različno obravnavanje upravičujejo objektivni razlogi, kar pa je pristojno preizkusiti nacionalno sodišče. V zvezi s tem je treba pojem „stvarni [objektivni] razlogi“ v smislu določbe 4, točka 1, Okvirnega sporazuma o delu za določen čas razumeti tako, da ne dopušča, da bi se upravičilo različno obravnavanje delavcev, zaposlenih za določen čas, in delavcev, zaposlenih za nedoločen čas, s tem da je različno obravnavanje določeno s splošnim in abstraktnim predpisom. Nasprotno, navedeni pojem zahteva, da zadevno razlikovanje ustreza dejanski potrebi, da se z njim lahko doseže uresničevani cilj, in da je nujno za dosego tega cilja. (Glej točki 64 in 67 ter točko 2 izreka.)

Zadeva C-393/10

Dermod Patrick O’Brien

proti

Ministry of Justice, nekdanji Department for Constitutional Affairs,

(Predlog za sprejetje predhodne odločbe, ki ga je vložilo Supreme Court of the United Kingdom)

„Okvirni sporazum o delu s krajšim delovnim časom — Pojem ‚delavci, ki delajo s krajšim delovnim časom in so sklenili pogodbo o delu ali delovno razmerje‘ — Sodniki, ki delajo s skrajšanim delovnim časom in so plačani na podlagi dnevnega honorarja — Zavrnitev dodelitve starostne pokojnine“

Povzetek sodbe

Socialna politika – Okvirni sporazum UNICE, CEEP in ETUC o delu s krajšim delovnim časom – Direktiva 97/81 – Področje uporabe (Direktiva Sveta 97/81, kakor je bila spremenjena z Direktivo 98/23, Priloga, določba 2, točka 1) Socialna politika – Okvirni sporazum UNICE, CEEP in ETUC o delu s krajšim delovnim časom – Direktiva 97/81 (Direktiva Sveta 97/81, kakor je bila spremenjena z Direktivo 98/23, Priloga, določba 4, točka 1)